Document ID: 32003R1854

Ir-Regolament tal-Kunsill (KE) Nru 1854/2003
20 ta' Ottubru 2003
Tamenda miżuri kontra importi li jifqgħu s-suq magħmulin mir-Regolament (KE) Nru 769/2002 fuq importazzjoni ta' sustanzi aromatiċi li joriġinaw mir-Repubblika taċ-Ċina.
IL-KUNSILL TA' L-UNJONI EWROPEA,
Wara li kkunsidra it-Trattat li jistabbilixxi l-Komunitajiet Ewropej,
Wara li kkunsidra r-Regolament tal-Kummissjoni (KE) Nru 384/96 tat-22 ta' Diċembru 1995 dwar il-protezzjoni kontra importi li jifqgħu s-suq minn pajjiżi terzi li mhux Membri tal-Komunità Ewropea(1) (Regolament Bażiku), u b'mod partikolari l-Artikolu 11 [1] tiegħu,
Wara li kkunsidra l-proposta mogħtija mill-Kummissjoni wara li kkonsultat il-Kumitat Konsultattiv,
billi:
A. PROĊEDURA
1. Miżuri nfurzati
(1) F'Mejju ta' l-2002, il-Kunsill, bir-Regolament (KE) Nru 769/2002 [2], impona taxxi definittivi kontra importi ta' sustanzi aromatiċi li joriġinaw mir-Repubblika taċ-Ċina li jifqgħu s-suq (the PRC). It-taxxi ħadu forma ta' taxxa speċifika.
2 Inizjazzjoni
(2) Fit-30 ta' Ottubru 2002, il-Kummissjoni ħabbret permezz ta' notifikazzjoni ta' inizjazzjoni ppubblikata fil-Ġurnal Uffiċjali tal-Komunitajiet Ewropej [3] l-inizjazzjoni ta' reviżjoni kontra l-importi li jifqgħu s-suq, li japplikaw għal importi fil-Komunità ta' sustanzi aromatiċi li joriġinaw mir-RĊ.
(3) Ir-reviżjoni ġiet mibdija minn inizjattiva tal-Kummissjoni sabiex teżamina jekk il-miżuri li qegħdin jintużaw humiex adekwati. Il-miżura attwali,i.e. taxxa f'forma ta' taxxa speċifika, ma' jaqdux sitwazzjonijiet fejn il-merkanzija importata tkun danneġġata qabel id-dħul f'ċirkolazzjoni libera.
3. Investigazzjoni
(4) Il-kummissjoni uffiċjalment avżat lill-produtturi li jesportaw, lill-importaturi, lill-utenti kkonċernati u lill-organizzazzjonijiet tagħhom, lir-rappreżentanti tal-pajjiż li jesporta kkonċernati u lill-produtturi tal-Komunità rigward l-inizjazzjoni tal-proċeduri. Partijiet interessati kienu mogħtija l-opportunità biex jagħddu l-perspettivi tagħhom bil-miktub u biex jagħmlu talba għal seduta f'dak iż-żmien stipolat fin-notifikazzjoni ta' inizjazzjoni.
(5) Żewġ importaturi għaddew il-perspettivi tagħhom bil-miktub.
(6) Il-Kummissjoni fittxet u vverifikat l-informazzjoni kollha li kienet neċessarja biex tiddetermina l-adekwazzjoni tal-miżuri utililzzati.
B. RESULTS OF THE INVESTIGATION
(7) L-Artikolu 145 tar-Regolamenti tal-Kummissjoni (KEE) Nru 2454/93 tat-2 ta' Lulju 1993 jniżżel dispożizzjonijiet għall-implimentazzjoni tal-Kodiċi Doganali tal-Komunità [4] jipprovdi għad-determinazzjoni tal-Valuri tad-Dwana tqassim tal-prezz imħallas attwalment jew imħallas f'sitwazzjonijiet fejn l-merkanzija kienet danneġġata qabel id-dħul f'ċirkolazzjoni libera.
(8) Sabiex tippreveni li jiġi mħallas ammont kbir ta' taxxa fuq importi li jifqgħu s-suq, t-taxxa speċifika għandha, fil-każ ta' merkanzija danneġġata, tiġi mnaqqsa b'perċentaġġ li jikkorrespondi t-tqassim tal-prezz imħallas attwalment jew imħallas. Skond regolamenti sew stabbiliti mill-Kodiċi Doganali tal-Komunità, il-valur tad-Dwana għandu jiġi mnaqqas b'perċentaġġ li jikkorrespondi t-tqassim tal-prezzijiet imħallsa attwalment jew imħallsa.
(9) Ma kienx hemm partijiet interessati li taw kummenti jew argumenti kontra din il-proposta.
(10) Għaldaqstant huwa konkluż li, fl-assenza ta' argument sostanzjali minn partijiet interessati, f'każijiet fejn l-merkanzija kienet danneġġata qabel id-dħul f'ċirkolazzjoni libera u, għalhekk, il-prezz imħallas attwalment jew imħallas, jiġi mqassam għad-determinazzjoni tal-Valuri tad-Dwana.
ADOTTAT DAN IR-REGOLAMENT:
Artikolu 1
Il-paragrafu li ġej għandu jiġi miżjud ma' l-Artikolu 1 tar-Regolament (KE) No 769/2002:
"3. F'każijiet fejn il-merkanzija tkun ġiet danneġġata qabel id-dħul f'ċirkolazzjoni libera, u għalhekk, il-prezz t imħallas attwalmen jew imħallas, jiġi mqassam għad-determinazzjoni tal-Valuri tad-Dwana skond l-artikolu 145 tar-Regolamenti (KEE) Nru 2454/93,l-ammont ta' taxxa kontra importi li jifqgħu s-suq, ikkalkolat skond il-bażi msemmija hawn fuq, għandu jiġi mnaqqas b'perċentaġġ li jikkorrespondi t-tnaqqis tat-tqassim tal-prezz imħallas attwalment jew imħallas."
Artikolu 2
Dan ir-Regolament għandu jidħol fis-seħħ l-għada ta' meta ssir il-pubblikazzjoni fil-Ġurnal Ufficjali ta' l-Unjoni Ewropea.
Dan ir-Regolament għandu jorbot fil-kumplessità tiegħu u japplika direttament fl-Istati Membri kollha.
Magħmula fil-Lussemburgu, fl-20 ta' Ottubru 2003.

Labels: 18
3
4
1